**Pályázati kiírás arculat tervezésre az ELTE TTK HÖK-nek**

A pályázat célja az ELTE TTK HÖK (továbbiakban Önkormányzat) új kommunikációs arculatának (logójának) megtervezése. A logó többek között az alábbi felületeken kerül feltüntetésre:

* Faceboook page profilkép;
* TTK HÖK honlapra leadott lógó;
* TTK HÖK hivatalos beadványaira készített vízjeles kép;
* PR termékek (toll, póló, bögre, kitűző stb).

Elvárások:

* Az elkészített logó színesben és fekete fehérben és különböző méretekben is (molinó, toll) felismerhető legyen vagy legyen olyan változata, ami alkalmas erre.
* Legyen fekete-fehérben is értelmezhető.
* Vektoros és/vagy JPG/PNG formátumban való elkészítés.
* Az elkészült logóhoz egy rövid leírás, magyarázat. A leírásban legyenek megjelölve a színkódok (átmenetek jelölése nem szükséges) és a használt betűkészlet megnevezése (erre a célra készült betűkészlet esetében maga a betűkészlet legyen rendelkezésre bocsátva).
* A logón szerepeljen az ELTE TTK HÖK felirat.

Pályázat benyújtása:

* Önkormányzat honlapján lévő űrlapon 2017.szeptember 30-ig színes és fekete-fehér formában.

Részvételi feltételek:

Mindenki érvényes pályázatot ad be, aki az ELTE TTK-n folytat tanulmányokat és szeptember 30-ig teljesíti a feltételeket.

A győztes pályázó a logó további felhasználásának jogát az Önkormányzatra ruházza át, továbbá a logó különböző elemeit (színek, betűtípus) egyesével is, a logótól függetlenül is felhasználja egyéb design és PR technikák céljából (pl webdesign).

A pályázat kiírója fenntartja magának a jogot, hogy a pályázatot eredménytelennek nyilvánítsa.

Egy pályázó maximum 3 db tervet nyújthat be.

A pályázó felelősséget vállal azért, hogy a pályázati anyaga saját műve, amellyel harmadik személy szerzői és egyéb jogait nem sérti, továbbá kijelenti, hogy bármilyen, esetleges jogsértésből adódó kárért teljes körű felelősséggel tartozik. E feltételek megsértése esetén a pályázat érvénytelen

A beérkezett pályázatokat az Önkormányzat Választmánya október 7-ig elbírálja.

Díjazás:

* Az ELTE TTK HÖK Választmány döntése alapján.

A pályázatok kezelése az ELTE TTK HÖK és az ELTE Adatvédelmi és adatkezelési szabályzatának megfelelően történik.

Budapest. 2017. szeptember 5.

ELTE TTK HÖK Választmány